Karl Rudolf Gerd von Rundstedt, naixito d'Aschersleben (Imperio alemán, hue Saxonia-Anhalt, en Alemanya) o 12 d'aviento de 1875 y muerto en Hannover (Baixa Saxonia, Alemanya Occidental) o 24 de febrero de 1953, estió un melitar alemán, activo en l'Exercito alemán dende 1892 dica 1942, que plegó dica o ran de Generalfeldmarschall y que partecipó en a Primera Guerra Mundial y en a Segunda Guerra Mundial, prenendo parte mientres ista zaguera en destacatas operacions melitars, como a campanya de Polonia, a batalla de Francia, a batalla de Kiev, a batalla de Kursk, a operación Market-Garden u a batalla d'as Ardenas. Perteneixent a una familia dejunkers prusians, tenió mientres a suya carrera melitar un punto d'anvista apolitico, encara que plegó a albandonar l'exercito en 1938 quan Werner von Fritsch, comandant en cabo de l'Oberkommando des Heeres fue inculpato por a Gestapo y destituyito, no tornando a filas sino dimpués d'esclatar a Segunda Guerra Mundial.